ล่าขาใหญ่ ใช้สาวนกต่อ ลวงฆ่ายธ.
ภาพวงจรปิดมัด สมุนรับนาทีโหด ไม้รุมฟาดจนตาย,ตำรวจตามลากคอแก๊งทมิฬผู้ต้องหาร่วมฆ่ายุติธรรมจังหวัดพังงา และ ผอ.สนง.คุมประพฤติจังหวัดพังงา ได้เพิ่มอีก 1 คน หลังจับกุมได้ก่อนหน้านี้ 2 คน เค้นสอบให้การรับสารภาพหมดเปลือก แฉ ไอ้หมู หัวหน้าแก๊งฆ่า โกรธแค้นผู้ตายแอบติดต่อจีบแฟนสาวทางเฟซบุ๊ก วางแผนให้แฟนสาวลวงมารุมสังหารที่บ้าน เสพยาบ้ากับยาไอซ์ รอจนมึนเมา พอเหยื่อมาถึงจับใส่กุญแจมือ รุมกระทืบสลบเหมือด บังคับให้ลูกน้องใช้ไม้หน้าสามทุบตีเหยื่อแบบเรียงตัวทีละคน แต่ไม่มีใครกล้าทำ เพราะเห็นเหยื่อโดนซ้อมแทบกระอักเลือดนอนสลบ เลยชักปืนจี้หัวบังคับให้ลูกสมุนใช้ไม้ฟาดจนน่วมทั้งตัวสลบแน่นิ่ง ก่อนหัวหน้าแก๊งจะลงมือใช้ไม้ฟาดซ้ำแบบไม่ปรานีจนขาดใจตายทารุณคามือ นำศพไปยัดถังน้ำมันโบกปูนทับไปโยนทิ้งคลอง แล้วแยกย้ายกันเผ่นหนีเตลิด ขณะที่ตำรวจได้หลักฐานสำคัญกล้องวงจรปิด ผู้ตายขับรถมาพบกลุ่มคนร้ายก่อนพาไปรุมฆ่าหฤโหด,จากคดีฆาตกรรมอำพราง นายฉวี อินทระ อายุ 57 ปี ตำแหน่งยุติธรรมจังหวัดพังงา และ ผอ. สำนักงานคุมประพฤติจังหวัดพังงา อยู่บ้านเลขที่ 17 หมู่ 5 ต.ท่าซัก อ.เมืองนครศรีธรรมราช ถูกกลุ่มคนร้าย รุมสังหารสุดหฤโหดจับมัดมือมัดเท้ารุมซ้อมสลบเหมือด หลายรอบ ก่อนใช้ไม้หน้าสามฟาดซ้ำจนขาดใจตายทารุณ และนำศพยัดถังน้ำมันขนาด 200 ลิตร โบกปูน ซีเมนต์ทับไปโยนทิ้งในคลองบางจาก หมู่ 13 ต.คลองน้อย อ.ปากพนัง จ.นครศรีธรรมราช เจ้าหน้าที่ตำรวจสอบสวน รวบรวมพยานหลักฐานติดตามจับกุมผู้ต้องหาได้ 2 คน ชื่อวีระเดช หรือสาม แปะดำ อายุ 22 ปี และ นายสิทธิพงษ์ หรือตี๋ บุปผาคร อายุ 22 ปี เค้นสอบ ให้การรับสารภาพ และพาไปชี้จุดทิ้งศพก่อนเจ้าหน้าที่ลงงมค้นหาศพขึ้นมาได้ ก่อนส่งไปตรวจพิสูจน์ที่ ศูนย์นิติเวช จ.สุราษฎร์ธานี,ส่วนผู้ต้องหาร่วมก่อเหตุอีก 3 คน ชื่อนาย อดิศักดิ์ หรือหมู ทองสมจา อายุ 40 ปี นายนฤสรณ์ หรือเดี่ยว บุญประเสริฐ อายุ 20 ปีเศษ และนายชัยชนะ หรือดุก เกิดมุสิก อายุ 22 ปี ส่วนปมสังหาร เกิดจากเรื่องชู้สาว โดยนายฉวีผู้ตายไปติดพัน น.ส.ณัฐนันท์ อินทร์ดำ ที่ติดต่อรู้จักกันทางเฟซบุ๊ก ทำให้นาย อดิศักดิ์ แฟนหนุ่ม ที่ทราบเรื่องโกรธแค้น วางแผนให้ น.ส.ณัฐนันท์ แฟนสาว เป็นนางนกต่อโทรศัพท์ลวงผู้ตายมาเคลียร์ปัญหาหัวใจที่บ้าน แล้วรุมสังหารทารุณ พร้อมชิงเอารถปิกอัพยี่ห้อโตโยต้า วีโก้ สีบรอนซ์เงิน ทะเบียน ถศ 8215 กรุงเทพมหานคร รถประจำตำแหน่งของผู้ตาย หลบหนีไป,ความคืบหน้าต่อมาเมื่อวันที่ 1 ก.ย. ศาลจังหวัดปากพนัง จ.นครศรีธรรมราช ได้อนุมัติหมายจับผู้ต้องหา ที่ร่วมก่อเหตุฆ่านายฉวี อินทระ แล้ว จำนวน 5 คน ประกอบด้วย นายอดิศักดิ์ หรือหมู ทองสมจา อายุ 40 ปี หัวหน้าแก๊ง มีประวัติเป็นหัวหน้าแก๊งค้ายาเสพติด รายใหญ่ในพื้นที่ นายวีระเดช หรือสาม แปะดำ อายุ 22 ปี นายสิทธิพงศ์ หรือตี๋ บุปผาคร อายุ 22 ปี นายชัยชนะ หรือดุก เกิดมุสิก อายุ 22 ปี และนาย สุวัฒน์ หรือปาม มารวัฒน์ อายุ 22 ปี ตำรวจจับกุม ผู้ต้องหาได้ก่อนหน้า 2 คน คือ นายวีระเดช หรือสาม และนายสิทธิพงษ์ หรือตี๋,ล่าสุด มีรายงานเจ้าหน้าที่ตำรวจติดตามจับกุม ผู้ต้องหาในคดีได้เพิ่มอีก 1 คน คือ นายชัยชนะ หรือดุก เกิดมุสิก อายุ 22 ปี ติดตามจับกุมได้ที่บ้านในพื้นที่ จ.สุราษฎร์ธานี ส่วนผู้ต้องหาที่เหลืออีก 2 คน และยัง หลบหนี คือ นายอดิศักดิ์ หรือหมู ทองสมจา หัวหน้าแก๊ง และนายสุวัฒน์ หรือปาม มารวัฒน์ ส่วน น.ส.ณัฐนันท์ หรือเรย์ แฟนสาวของนายอดิศักดิ์ นางนกต่อที่หลบหนี ไปกับนายอดิศักดิ์ ยังไม่มีการออกหมายจับ,รายงานว่า จากการสอบสวนปากคำผู้ต้องหาที่จับกุมได้ทั้ง 3 คน ให้การรับสารภาพ สาเหตุเกิดจาก นายอดิศักดิ์จับได้ว่า น.ส.ณัฐนันท์ แฟนสาว แอบติดต่อ กับนายฉวี ทางเฟซบุ๊ก ทำให้โกรธแค้น จนเมื่อวันที่ 20 ส.ค. วางแผนให้แฟนสาวโทร.ติดต่อนายฉวีมาพบ ที่บ้านที่เกิดเหตุ นายอดิศักดิ์กับพวกเสพยาบ้า และ ยาไอซ์ รออยู่ เมื่อนายฉวีเดินทางมาถึงบ้าน นายอดิศักดิ์ ที่กำลังเมายา สั่งให้ลูกน้องจับนายฉวีใส่กุญแจมือและใช้เชือกมัดมือมัดเท้าทันที พาไปรุมซ้อมในบ้าน ชั้นล่างจนสะบักสะบอม,ระหว่างนั้น นายฉวีร้องครวญคราง ถามนาย อดิศักดิ์ว่า จับตนมาซ้อมทำไม นายอดิศักดิ์ได้พูดสวน กลับไปว่า มึงเอาเมียกูทำไม ก่อนบังคับให้พวกตนใช้ไม้หน้าสามทุบตีศีรษะนายฉวีทีละคน แต่ทุกคนปฏิเสธ ไม่กล้าทำ เพราะเห็นว่านายฉวีถูกรุมซ้อมสะบักสะบอมแล้ว แต่นายอดิศักดิ์ชักปืนพกออกมาจี้หัวบังคับให้ใช้ท่อนไม้ทุบตีนายฉวีที่ศีรษะ และลำตัว โดยลงมือทีละคน คนละ 5-10 นาที จนนายฉวีสลบไป ก่อนนายอดิศักดิ์ที่เมายาอย่างหนักจะใช้ไม้หน้าสาม ทุบตีนายฉวีเป็นคนสุดท้าย อย่างไม่ยั้งจนนายฉวีขาดใจ ตายทารุณทั้งที่ยังสวมกุญแจมือคาอยู่,จากนั้นนายอดิศักดิ์สั่งให้ลูกน้องช่วยกันลากศพนายฉวีไปยัดใส่ถังน้ำมันขนาด 200 ลิตร แล้วโบกปูนซีเมนต์ปิดทับ ไปโยนทิ้งในคลองบางจาก หมู่ 13 ต.คลองน้อย อ.ปากพนัง จ.นครศรีธรรมราช แล้วแยกย้ายกันหลบหนี โดยนายอดิศักดิ์ขับรถยนต์ของผู้ตายหนีไปด้วยพร้อมกับ น.ส.ณัฐนันท์แฟนสาว ก่อนตำรวจติดตามจับกุมผู้ต้องหาที่ร่วมก่อเหตุได้ 3 คน ส่วนที่ยังหลบหนีอีก 2 คน คือนายอดิศักดิ์ หรือหมู หัวหน้าแก๊ง ที่หลบหนีไปพร้อมกับ น.ส. ณัฐนันท์ แฟนสาว และนายสุวัฒน์ หรือปาม มารวัฒน์,วันเดียวกัน ตำรวจกองปราบปราม นำโดย พ.ต.อ.ภูมินทร์ พุ่มพันธ์ม่วง ผกก.5 บก.ป. นำกำลังไปตรวจสอบบ้านที่เกิดเหตุเลขที่ 34 หมู่ 2 ต.ท่าขนาน อ.เชียรใหญ่ จ.นครศรีธรรมราช เพื่อตรวจหาหลักฐานเพิ่มเติมอีกครั้ง เนื่องจากแนวทางสืบสวนทราบว่า บ้านที่เกิดเหตุเป็นแหล่งค้ายาเสพติดและมั่วสุมยาเสพติดด้วย เพื่อพาหลักฐานเพิ่มเติมใช้มัดตัวคนร้าย,ต่อมาเวลา 10.00 น. พ.ต.อ.ณรัชต์ เศวตนันทน์ อธิบดีกรมคุมประพฤติ นำคณะเจ้าหน้าที่กรมคุมประพฤติเดินทางเข้าพบกับ พล.ต.ต.วันไชย เอกพรพิชญ์ ผบก.ภ.จ.นครศรีธรรมราช เพื่อติดตาม,คดีฆ่านายฉวี อินทระ ผอ.สำนักงานคุมประพฤติและยุติธรรมจังหวัดพังงา และขอบคุณเจ้าหน้าที่ตำรวจทุกนายที่ร่วมกันคลี่คลายคดีจนนำไปสู่การพบศพผู้ตาย และจับกุมผู้ต้องหาได้บางส่วน จากนั้น พ.ต.อ.ณรัชต์เข้าเยี่ยมครอบครัวของนายฉวี ผู้ตาย พร้อมให้การช่วยเหลือตามระเบียบราชการต่อไป,ด้าน พล.ต.ต.วันไชย เอกพรพิชญ์ ผบก.ภ.จ.นครศรีธรรมราช เผยว่า แนวทางการสืบสวนสอบสวนคดีนี้คืบหน้าไปมาก เจ้าหน้าที่ตำรวจมีพยานหลักฐานค่อนข้างชัดเจนมั่นใจว่าจะใช้มัดตัวดำเนินคดีกับผู้ต้องหาได้หมดทุกคน และในช่วงบ่ายวันเดียวกัน พล.ต.อ.ศรีวราห์ รังสิพราหมณกุล รอง ผบ.ตร.จะเดินทางมาติดตามความคืบหน้าคดี และแถลงข่าวเกี่ยวกับรายละเอียดการคลี่คลายคดีทั้งหมด ที่ บก.ภ.จ.นครศรีธรรมราช,สำหรับพยานหลักฐานชิ้นสำคัญที่ตำรวจชุดคลี่คลายคดีสอบพบจนนำไปสู่การจับกุมผู้ต้องหาได้บางส่วน และใช้เป็นหลักฐานทางคดี คือภาพจากกล้องวงจรปิดที่ติดตั้งอยู่ริมถนนหน้า สภ.เชียรใหญ่ จ.นครศรีธรรมราช สามารถบันทึกภาพของนายฉวี อินทระ ยุติธรรมจังหวัดพังงา ที่แต่งกายแบบสบายๆ สวมเสื้อยืดแขนสั้นคอกลมสีขาว กางเกงขาสั้น ขับรถกระบะไปจอดริมถนน ใกล้ศาลาริมน้ำ ติดกับแม่น้ำเชียรใหญ่ ก่อนลงจากรถมายืนในลักษณะรอใครบางคน ที่ศาลาริมน้ำ,จากนั้นเพียงชั่วครู่ นายวีระเดช หรือสาม ผู้ต้องหาที่ถูกจับกุม ขี่รถ จยย.พา น.ส.ณัฐนันท์ หรือเร อินทร์ดำ แฟนสาวของนายอดิศักดิ์ นั่งซ้อนท้ายมาจอดก่อนลงไปพูดคุยกับนายฉวี ก่อนทั้งสองพากันเดินออกจากศาลาริมน้ำไปขึ้นรถกระบะของนายฉวีขับออกไปตามถนนภักดีฤทธิ์ เขตเทศบาล ต.เชียรใหญ่ เลี้ยวซ้ายไปตามถนนหน้าธนาคารออมสิน วกเข้าถนนชูหวาน และเลี้ยวอีกครั้งผ่านถนนบางพระ โดยนายวีระเดชขี่รถ จยย.ติดตามประกบรถกระบะของนายฉวีไปตลอดทาง จากนั้นรถของนายฉวี ขับมุ่งหน้าไปทางสะพานข้ามแม่น้ำเชียรใหญ่ที่จะเดินทางไปยังหมู่ 2 ต.ท่าขนาน อ.เชียรใหญ่ จุดเกิดเหตุที่นายฉวีถูกรุมทำร้ายจนเสียชีวิตคาบ้านของ น.ส.ณัฐนันท์
ตำรวจตามลากคอแก๊งทมิฬผู้ต้องหาร่วมฆ่ายุติธรรมจังหวัดพังงา และ ผอ.สนง.คุมประพฤติจังหวัดพังงา ได้เพิ่มอีก 1 คน หลังจับกุมได้ก่อนหน้านี้ 2 คน เค้นสอบให้การรับสารภาพหมดเปลือก แฉ ไอ้หมู หัวหน้าแก๊งฆ่า โกรธแค้นผู้ตายแอบติดต่อ
ข่าวหน้า1,ฆ่ายุติธรรมจังหวัดพังงา,นครศรีธรรมราช,ฉวี อินทระ,ฆ่ายัดถังโบกปูน,เรื่องชู้สาว,หนังสือพิมพ์ไทยรัฐ,ไทยรัฐ